Imtella' April 17, 2021 Għexieren ta' nies spiċċaw arrestati wara li mijiet ta' dimostranti ġew fl-idejn mal-pulizija barra l-kwartieri tal-pulizija f'Minnesota. Huma kienu qed jipprotestaw fuq il-mewt ta' xufier iswed li twaqqaf minn pulizija tat-traffiku u sparatlu b'pistola minflok b'taser gun bi żball. Il-protesti ilhom għaddejjin għal sitt iljieli konsekuttivi. Daunte Wright ta' 20 sena twaqqaf mill-pulizija minħabba reġistrazzjoni skaduta tal-vettura li kien qed isuq. L-uffiċjal tal-pulizija Kimberly Potter ta' 48 sena ħarġet pistola minflok taser gun f'dak li l-pulizija ddeskrivew bħala inċident.